
NUMMER    1 


1.  JANUAR  1931 


80.  AARGANG 


VIL  VI  BETALE  PRISEN? 

Af  Hugh  Ireland,  Redaktor  af  »Liahona«. 


I  vor  moderne  Tid  kan  man  faa  næsten  hvad  man  vil,  for- 
udsat at  man  er  i  Stand  til  og  villig  til  at  betale  Prisen. 
Livets  Fornødenheder  og  Behageligheder  kan  faas  i  Over- 
flod af  dem,  som  er  i  Stand  til  at  betale  for  dem.  Nogle  har 
meget  smaa  Fornødenheder.  De  gør  ikke  saa  store  Anstren- 
gelser og  opnaar  derfor,  ganske  naturligt,  ikke  saa  meget. 
Andre  ønsker  at  blive  delagtige  i  flere  af  de  gode  Ting,  der 
findes  paa  denne  Jord,  og  gør  derfor  større  Anstrengelser, 
der,  som  Regel,  bliver  efterfulgt  af  større  Resultater.  Andre 
er  fast  bestemt  paa  at  opnaa  alle  de  gode  Ting,  de  paa  nogen 
Maade  kan,  og  gor  alt  for  at  naa  dette  Maal,  hvilket  de  i 
Almindelighed  gør. 

Det  er  almindeligt  anerkendt,  for  saa  vidt  som  jordiske 
Ting  angaar,  at  Prisen  paa  hvilken  som  helst  Artikel  bør 
staa  i  Forhold  til  dens  Værdi.  Men  naar  det  gælder  Religion, 
er  det  forholdsvis  faa,  der  er  villige  til  at  indrømme,  at  og- 
saa  her  maa  Anstrengelse  og  Belønning  staa  i  det  rette  For- 
hold til  hinanden.  1  et  velordnet  Univers  kuride  det  ikke 
være  anderledes.  Og  dog  er  der  mange  Mennesker,  som  er 
umaadelig  vise,  naar  det  gælder  at  værdsætte  jordiske  Ting, 
og  som  er  villige  til  at  betale  fuld  Pris  for  de  bedste  Ting, 


men  som,  naar  det  gælder  aandelige  Ting,  venter  at  mod- 
tage Himmelens  største  Velsignelser  uden  den  mindste  An- 
strengelse. 

Den  herskende  sekteriske  Lærdom,  at  man  kan  erholde 
Syndernes  Forladelse,  blive  fodt  al  Guds  Aand,  blive  en  Ar- 
ving til  Frelse  og  opnaa  en  udodelig  Krone,  blot  ved  at  be- 
kende Tro  paa  nogle  faa  grundlæggende  evangeliske  Sand- 
heder, er  for  en  stor  Del  ansvarlig  for  denne  fejlagtige  Op- 
fattelse af  aandelige  Værdier,  som  hersker  i  den  største  Del 
af  den  kristne  Verden.  En  saadan  Lærdom  er  ikke  i  Over- 
ensstemmelse med  Guds  Sons  og  hans  Apostles  Forkyndelse. 
Den  har  bragt  mange  oprigtige  Mennesker  til  at  forkaste  en 
Religion,  som  synes  at  kuldkaste  ethvert  Begreb  om  Ret- 
færdighed, Lykkeligvis  er  Vildfarelsens  Tid  snart  endt,  for 
Herren  har  talt  fra  Himmelen  i  disse  de  sidste  Dage  og 
paany  aabenbaret  den  herlige  Sandhed,  at  aandelige  Velsig- 
nelser og  Belønninger  uddeles  til  Menneskenes  Børn  i  Over- 
ensstemmelse med  de  evige  Loves  Krav. 

I  denne  moderne  Tid  kan  man  faa  hvilken  som  helst  Slags 
Religion,  man  ønsker.  Der  findes  alle  Slags  Religioner,  der 
er  lavet  af  Mennesker.  Nogle  af  dem  fordrer  visse  Former 
for  Tro,  medens  andre  tillader  Folk  at  tro  ganske  som  de  vil. 
Men  da  de  jo  for  den  største  Del  er  Menneskeværk,  er  der 
ingen  af  dem,  der  med  Sandhed  kan  sige:  »Saa  siger  Her- 
ren«, om  nogen  af  de  store  aandelige  Problemer,  som  be- 
sværer Verden.  Og  dersom  man  synes,  at  de  aandelige  For- 
dele, som  Medlemsskab  i  disse  Organisationer  bringer,  er 
meget  smaa,  saa  maa  man  huske,  at  et  saadan t  Medlemsskab 
opnaas  meget  let. 

Men  dersom  man  ønsker  at  lære  Kristi  sande  Evangelium 
at  keiide  og  at  modtage  dets  Gaver  og  Velsignelser,  saa  er 
der  kun  en  eneste  Kirke  paa  Jorden,  som  har  disse  Ting.  Det 
er  Jesu  Kristi  Kirke  af  Sidste  Dages  Hellige,  der  blev  op- 
rettet under  direkte  Ledelse  af  Guds  Søn,  hvis  Navn  den 
bærer.  Denne  Kirke  er  ikke  populær  af  den  samme  Grund, 
som  gjorde,  at  den  oprindelige  Kirke  heller  ikke  var  populær 
—  fordi  den  er  af  Gud  og  ikke  af  Verden.  Den  er  Guds  Kirke, 
og  han  giver  alle  dem,  som  adlyder  hans  Befalinger,  de  Ga- 
ver og  Velsignelser,  som  ikke  findes  i  nogen  anden  Kirke. 

For  at  vi  skal  opnaa  Medlemsskab  i  Kristi  sande  Kirke, 
saaledes  som  den  blev  gengivet  til  Jorden  i  disse  de  sidste 
Dage,  maa  vi  tage  vore  Kors  op  og  følge  Mesteren  og  derpaa 


fortsætte  at  holde  hans  Befalinger.  Dette  fordrer  Ydmyghed. 
Omvendelse,  Lydighed,  et  Liv  i  Herrens  Tjeneste  og  i  ydmyg 
Hengivelse  for  hans  Kirke  og  Rige  paa  Jorden.  Prisen  er 
større,  men  alle,  som  har  provet  de  billige  Religioner,  der  er 
lavet  af  Mennesker,  og  derefter  har  annammet  det  sande 
Evangelium,  bevidner,  at  det  er  af  uendelig  meget  større 
Værdi  end  de  øvrige,  thi  det  sande  Evangelium  er  fuld- 
komment og  sørger  for  alle  menneskelige  Fornødenheder. 
Det  besvarer  paa  en  tilfredsstillende  Maade  alle  betydnings- 
fulde Spørgsmaal  angaaende  Menneskets  Liv  og  Skæbne,  og 
det  bringer  Hjertet  en  sand  Følelse  af  at  være  i  Harmoni 
med  det  guddommelige  og  giver  den  Helligaands  Gave  til  alle, 
der  er  villige  til  at  betale  Prisen. 

Dersom  vi,  efter  at  have  hørt  det  gengivne  Evangeliums 
Rudskab  og  have  erfaret,  at  alle  Guds  Velsignelser  beror  paa 
Lydighed  til  guddommelig  Lov,  alligevel  ikke  er  i  Stand  til 
at  opnaa  Evangeliets  største  Velsignelser  og  Belønninger, 
baade  i  dette  Liv  og  i  det  tilkommende,  saa  er  det  fordi,  vi 
ikke  har  opfyldt  de  Love  og  Ordinancer,  hvorpaa  de  beror 
—  med  andre  Ord,  fordi  vi  ikke  var  villige  til  at  betale 
Prisen. 


DEN  DANSKE  MISSION. 

FORFLYTTELSER. 
Ældste  Leslie  P.  Jensen  er  blevet  forflyttet  fra  Aalborg  ti 
Esbjerg  Distrikt,  Ældste  Levi  B.  Thorup  fra  Esbjerg  til  Aal- 
borg Distrikt  og  Søster  Della  V.  Andersen  fra  København  til 
Aalborg  Distrikt. 

NYT  DISTRIKT  OPRETTET  I  DEN  DANSKE  MISSION. 
<  Et  nyt  Distrikt  er  nu  blevet  oprettet  i  den  danske  Mission, 
nemlig  Odense  Distrikt,  der  bestaar  af  Øerne  Fyn<  Lange- 
land, Ærø  og  Taasinge.  Den  danske  Mission  bestaar  nu  af 
fem  Distrikter,  nemlig  Kobenhavn,  Aalborg,  Aarhus,  Esbjerg 
og  Odense. 

BESKIKKELSE. 
Ældste  Otto  William  Andersen  er  blevet  beskikket  til  at 
virke    som    Distriktspræsident    for    det    nyoprettede    Odense 
Distrikt. 

DEN  DANSKE  MISSIONS  DISTRIKTSPRÆSIDENTER 
AFHOLDER  KONFERENCE. 

En  Distriktspræsident- Konference  blev  afholdt  i  Køben- 
havn i  Dagene  17.,  18.  og  19.  December.  Til  Stede  var  for- 
uden Missionspræsident  Holger  M.  Larsen  og  Søster  Rachel 
S.  Larsen  følgende  Distriktspræsidenter:  Jens  Charles  Chri- 
stensen, Niels  P.  Andersen,  Lars  P.  Jensen,  Theodore  C. 
Jacobsen,  Otto  William  Andersen  og  Ældste  Leslie  T.  Hintze. 
Konferencens  Arbejde  gik  væsentligst  ud  paa  at  gøre  Arbej- 
det i  den  danske  Mission  mere  ensartet.  Specielt  gjaldt  dette 
Hjælpeorganisationerne,  i  Særdeleshed  Ungdomsforeningerne 
og  den  Kvindelige  Hjælpeforening.  Holger  M   Larsen 

Missionspræsident. 

ATTER  EN  ANLEDNING  TIL  AT  FORKYNDE 
EVANGELIET. 

Madame  Hollatz,  en  fransk  Dame,  der  bor  i  København, 
har  nyligt  aflagt  Salt  Lake  City  et  Besøg  og  herunder  op- 
holdt sig  meget  i  Broder  Andrew  Jensons  Hjem.  Ved  sin 
Hjemkomst  til  Kobenhavn  opsøgte  hun  de  Sidste  Dages  Hel- 
liges Missionærer  for  at  faa  nogle  flere  Oplysninger  samt 
Billeder  fra  Utah.  Torsdag  den  11.  December  afholdt  hun  i 
»Sprogklubben«,  en  Studenterorganisation  i  København,  en 
Forelæsning  om  Salt  Lake  City  og  Mormonismen.  Til  denne 
Forelæsning  blev  Missionspræsident  og  Søster  Larsen  samt  tre 
kvindelige  Missionærer  indbudt.  Foredraget  blev  holdt  paa 
fransk  og  gav  en  begejstret  Skildring  af  Salt  Lake  City  som 
en  By,  af  de  Sidste  Dages  Hellige  som  et  Folk,  og  fremdrog 
særligt  deres  store  Gæstfrihed  og  ædle,  rene  Tænkemaade. 
Broder  Andrew  Jensons  Navn  blev  omtalt  mange  Gange  un- 
der Foredraget  og  altid  med  den  alier  dybeste  Respekt. 
Madame  Hollatz  gav  derefter  er  kortfattet  Skildring  af  Mor- 
monismens Historie,  en  Skildring,  der  udmærkede  sig  ved 
en  enestaaende  Klarhed  og  Upartiskhed.  Foredraget  blev  led- 
saget af  en  Del  udvalgte  smukke  Lysbilleder  fra  Utah. 

Derefter  fik  Præsident  Larsen  Anledning  til  at  fremvise  en 
Del  andre  Lysbilleder  fra  Utah  og  gav  Forklaring  dertil. 
Baade  Madame  Hollatz'  interessante,  smukt  fremførte  Fore- 
drag samt  Præsident  Larsens  Lysbilleder  med  Forklaring 
høstede  stærkt  Bifald.  E   M   G 


SØNDAGSSKOLEN 

NADVER VERS  OG  KORLEKTIE 
for  Januar  1931. 


Nadver  vers: 


Naar  vi  af  Sakramentet  nyder 
I  Jesu  Navn  og  for  hans  Skyld, 
Lad  os  erindre  og  sikre  være, 
At  vore  Hjerter,  Hænder  rene  ere. 
Korlektie: 

1.  Samuel  15.  Kap.  22.  Vers: 

»At  adlyde  er  bedre  end  Offer  og  at  være  horsom  end  det 
fede  af  Vædre.« 

FORSLAG  TIL  EMNER  FOR  %U  MINUTTERS  TALER. 
4.  Januar:  Jesu  Vidnesbyrd  om  sin  Fader. 
11.  Januar:  Hvilke  Velsignelser  følger  der  med  Overholdel- 
sen af  Visdomsordet? 
18.  Januar:  Hvorledes    skal    man    bevare    den    Helligaands 

Gave? 
25.    Januar:  Betydningen  af  at  holde  skrevne  Optegnelser. 


Lektier  for  senior  og  junior  Klasser. 

4.  Januar. 
MORMONISMEN  OG  »INTELLIGENSPRØVEN«. 

Henvisninger:  Pagtens  Bog  88:  77-79;  88:  118;  90:  15;  130:  18-19. 
Et  af  Mormonismens  Hovedprincipper  er  Lærdommen  om 
»evig  Udvikling«,  den  Opfattelse,  at  Menneskene  er  vordende 
Guder.  Dette,  at  der  findes  noget  guddommeligt  i  hvert  eneste 
Menneskes  Sjæl,  har  uden  Tvivl  været  en  stor  Tilskyndelse 
og  Spore  til  Forbedring  og  Udvikling.  Dette,  i  Forbindelse 
med  den  Opfattelse  at  et  Menneske  ikke  naar  Maalet  for  sin 
Fuldkommenhed,  førend  det  opnaar  den  nødvendige  Kund- 
skab og  danner  sit  Liv  i  Overensstemmelse  dermed,  har  be- 
virket en  stærk  Higen  og  Trang  efter  Kundskab.  Der  er 
maaske  intet  Princip  i  Mormonismen,  som  mere  fuldkom- 
ment frembærer  Jesu  Kristi  store  Budskab  end  den  Idé,  at 
Mennesket  kan  blive  Gud  lig. 


En  anden  Ting,  som  har  gjort  Idéen  om  evig  Udvikling  og 
Fremskridt  saa  betydningsfuld  for  hver  eneste  Sidste  Dages 
Hellig,  er  følgende:  »Guds  Herlighed  er  Intelligens.«  »Dersom 
en  Person  i  dette  Liv  gennem  Flid  og  Lydighed  vinder  mere 
Kundskab  og  Intelligens  end  en  anden,  saa  vil  dette  bringe 
ham  saa  meget  større  Fordel  i  den  kommende  Verden.« 

De  Anstrengelser,  der  fra  Kirkens  Side  har  været  gjort  for 
at  tilvejebringe  Oplysning  og  Uddannelse,  er  et  Vidnesbyrd 
om  de  Sidste  Dages  Helliges  store  Paaskønnelse  af  Kundskab. 
Følgende  Kendsgerninger  er  betydningsfulde: 

1.  Det  samme  Aar,  som  Pionererne  naaede  Saltsødalen, 
blev  der  oprettet  Skoler. 

2.  Deseret  Universitet  blev  grundlagt  mindre  end  tre  Aar 
efter,  at  de  Hellige  var  ankommet  til  Dalen. 

3.  Indtil  Begyndelsen  af  Aarhundredet  blev  den  allerstørste 
Del  af  Uddannelsen  i  Staten  skaffet  tilveje  af  Kirken. 

4.  Lige  fra  Begyndelsen  har  Kirken  trofast  støttet  det  of- 
fentlige Skolesystem  og  har  altid  været  villig  til  at  trække 
sig  tilbage,  saa  snart  det  offentlige  Skolesystem  har  været 
i  Stand  til  at  overtage  Skolerne. 

5.  Med  Hensyn  til  Skolernes  Kvalitet  er  Utahs  Skoler  gaaet 
hurtigt  fremad.  I  1890  var  de  Nr.  28,  i  1920  Nr.  8. 

6.  I  Antallet  af  Højskolestudenter  pr.  1000  af  Befolkningen 
er  der  kun  3  Stater,  som  kommer  foran  Utah. 

Spørgsmaal. 

1.  Hvad  mener  de  Sidste  Dages  Hellige,  naar  de  siger,  at 
Evangeliet  omfatter  al  Sandhed? 

2.  Hvad  menes  der  med  Udtrykket  »Evig  Fremgang  og  Ud- 
vikling«? 

3.  Hvorledes  vil  De  forklare  dette  Udtryk:  »Guds  Herlighed 
er  Intelligens«? 

4.  Hvad  betyder  dette:  »Mennesket  bliver  ikke  frelst  hur- 
tigere end  det  opnaar  Kundskab«? 

5.  Hvorledes  kan  man  i  det  næste  Liv  have  Fordel  af  den 
Kundskab,  man  har  samlet  i  dette  Liv? 


11.  Januar. 
MORMONISMEN  OG  »INTELLIGENSPRØVEN«  (fortsat). 

Jesu  Kristi  Kirke  af  Sidste  Dages  Hellige  søger  paa  alle 
Maader  at  fremme  Vækst  og  Udvikling.  Man  kan  sige,  at  dette 


Maal  søges  opnaaet  snarere  ved  Undervisning  end  ved  Præ- 
diken. Selv  om  Prædiken  er  meget  nødvendig,- er  det  dog: 
den  Undervisning,  som  finder  Sted  i  de  forskellige  Organisa- 
ner,  der  fremmer  den  største  Vækst. 

Der  kan  spørges,  om  der  er  nogen  enkelt  religiøs  Organi- 
sation, der  naar  flere  af  sine  Medlemmer  med  virkelig,  di- 
rekte Undervisning,  end  »Mormon«-Kirken  gør. 

I  alle  de  forskellige  af  Kirkens  Organisationer  praktiseres 
Undervisningsmetoden.  Søndagsskolen  er  et  godt  Eksempel, 
organiseret  som  den  er  i  Afdelinger,  der  gør  det  muligt  at 
anvende  de  Metoder,  der  er  bedst  for  de  forskellige  Alders- 
og  Kundskabstrin.  Elevantallet  i  disse  Skoler  er  usædvanligt 
højt.  De  Unge  Mænds  og  Kvinders  Uddannelsesforeninger 
giver  ogsaa  en  enestaaende  Anledning  til  Udvikling  og  Ud- 
dannelse paa  de  forskellige  Omraader.  I  alle  de  forskellige 
Organisationer  søger  man  at  skaffe  tilveje  de  bedst  skikkede 
Lærere  og  anvende  de  bedst  mulige  Metoder. 

Den  Maade,  hvorpaa  de  forskellige  Raad  og  Bestyrelser  i 
Kirken  er  sammensat,  giver  ogsaa  den  største  Anledning  til 
Udvikling,  Vækst  og  Forandring.  Medlemmerne  af  de  Tolvs 
Raad  repræsenterer  for  Eksempel  Lærere,  Videnskabsmænd, 
Sagførere,  Ingeniører  og  Forretningsmænd.  De  har  ikke  alle 
gennemgaaet  et  bestemt  Uddannelseskursus,  saaledes  som 
Tilfældet  er  med  Lederne  i  de  fleste  religiøse  Grupper.  Og 
paa  Grund  af  denne  forskelligartede  Uddannelse  hos  Med- 
lemmerne af  dette  Raad,  er  Vækst  og  Udvikling  uundgaaelig. 
Det  samme  er  Tilfældet  med  Medlemmerne  af  de  forskellige 
Bestyrelser  indenfor  Kirken,  og  altsammen  virker  i  den 
samme  Hensigt,  nemlig  at  opnaa  Vækst  og  Udvikling. 

Spørgsmaal. 

1.  Hvorfor  sætter  de  Sidste  Dages  Hellige  saa  stor  Pris  paa 
Uddannelse  og  Kundskab? 

2.  Hvilke  Metoder  anvendes  for  at  skaffe  Medlemmerne  den 
størst  mulige  Kundskab? 

3.  Hvilke  Forhold  i  Kirkens  Organisation  gør  Vækst  og  Ud- 
vikling mulig?  Hvad  er  det,  som  i  denne  Henseende  ad- 
skiller denne  Kirke  fra  de  fleste  andre  religiøse  Samfund? 

4.  Tror  De,  efter  Gennemgaaelsen  af  disse  Lektier,  at  Mor- 
monismen kan  bestaa  »Intelligensproven«? 

18.  Januar. 
MORMONISMEN  OG  DEN  SOCIALE  PRØVE. 

I  Begyndelsen  af  de  Sidste  Dages  Helliges  Kolonisation  i 
Utah  boede  Folket  sammen  i  smaa  Byer  i  Stedet  for  paa 
store  Bondegaarde,  som  ellers  var  det  almindeligste  paa  den 
Tid.  Dette  skabte  et  nært  Samfundsliv.  Folk  kom  stadigt 
sammen  til  Møder,  i  Skoler  og  ved  andre  Lejligheder. 

Under  de  isolerede  Forhold,  som  herskede,  var  de  tvungel 
til  at  skaffe  deres  egen  Fornøjelse  og  Underholdning.  Snart 
havde  de  deres  eget  Teater,  de  kom  sammen  til  Dans,  de 
havde  Underholdningsprogram  i  de  forskellige  kirkelige  Or- 
ganisationer, de  havde  Selskaber  i  Hjemmene  o.  s.  v. 

Hvorledes  er  saa  de  moralske  Forhold,  som  er  blevet  ud- 
viklet i  dette  Samfund?  For  at  belyse  disse  Ting  skal  der  kun 
nævnes  nogle  faa  Kendsgerninger: 

Den  Fødselsstatistik,  der  er  optaget  af  de  Forenede  Staters 
Folketællingsbureau,  viser,  at  der  kun  er  een  Stat,  der  pro- 
centvis har  færre  uægte  Børn  end  Utah,  nemlig  Kansas.  Det 
samme  Bureau  oplyser,  at  Aarsagen  for  11,5  Procent  af  alle 
Skilsmisser,  der  fandt  Sted  i  de  Forenede  Stater,  var  Utro- 
skab. Det  tilsvarende  Procenttal  i  Utah  var  kun  1,4.  Med 
Hensyn  til  sædelige  Forbrydelser  staar  Utah  meget  lavt.  Af 
alle  Bjergstaterne  er  Utah  den  laveste  i  saa  Henseende,  nem- 
lig med  et  Tal  af  2,7  pr.  1C0.000  af  Befolkningen. 

Selv  om  Antallet  af  Skilsmisser  kun  staar  lidt  lavere  end 
Gennemsnitstallet  for  de  Forenede  Stater,  synes  der  at  være 
stor  Forskel  mellem  »Mormoner«  og  »Ikke-Mormoner«  i 
denne  Stat.  I  de  Distrikter,  hvor  de  Sidste  Dages  Hellige  re- 
præsenterer fra  90 — 100  Procent  af  Befolkningen,  er  Antallet 
af  Skilsmisser  pr.  100.000  af  Befolkningen  59.  Der,  hvor  de 
udgør  80 — 89  Procent  af  Befolkningen,  er  Antallet  af  Skils- 
misser 74,  og  der,  hvor  de  udgør  61 — 73  Procent  af  Befolk- 
ningen, er  Antallet  af  Skilsmisser  63.  I  de  Distrikter,  hvor  de 
Hellige  kun  repræsenterer  47 — 57  Procent  af  Befolkningen, 
er  Antallet  af  Skilsmisser  220.  Og  saaledes  kunde  man  fort- 
sætte. Disse  Statistikker  viser  altsaa,  at  med  en  Formind- 
skelse af  Antallet  af  »Mormoner«  er  der,  som  Regel,  en  til- 
svarende Forøgelse  af  Skilsmisser. 

»Mormon«-Kirkens  Protokoller  viser,  at  de  Sidste  Dages 
Hellige  har  en  Ægteskabsprocent,  som  ikke  overskrides  af 
mange  andre  Samfund,  og  en  Skilsmisseprocent,  som,  med 
Undtagelse  af  4  Stajer,  er  den  laveste  i  de  Forenede  Stater. 


»Mormon«-Kirken  forsoger  ikke  at  hindre  Skilsmisser  ved  at 
forbyde  dem,  men  den  bestræber  sig  for  at  give  dens  Med- 
lemmer Forstaaelsen  af  Ægteskabets  Hellighed  og  gor  alt  for, 
at  dens  Medlemmer  skal  leve  saaledes,  at  Skilsmisse  bliver 
unødvendig.  Skilsmisse  i  sig  selv  anses  ikke  at  være  et  saa 
stort  Onde  som  de  Ting,  der  forer  til  Skilsmisse. 

Spørgsmaal. 

1.  Hvilke  særlige  Træk  ved  de  Sidste  Dages  Helliges  Koloni- 
sation har  fremelsket  Samfundsliv  og  Selskabelighed? 

2.  Nævn  Aarsager  for,  at  der  er  saa  meget  Sang  og  Musik 
blandt  de  Sidste  Dages  Hellige. 

3.  Forklar  de  Sidste  Dages  Helliges  Syns  paa  Dansen.  Kan 
De  forsvare  det?  Er  der  mere  Fare  ved  Dansen  i  Dag,  end 
der  var  i  Kirkens  første  Dage? 

4.  Hvilke  Virkninger  har  de  Sidste  Dages  Helliges  Lær- 
domme om  Ægteskab  haft  paa  Problemet  om  kønslig 
Renhed? 

5.  Hvilken  Indflydelse  har  Idéen  om  »Ægteskab  for  Evig- 
heden« haft  paa  Skilsmisseproblemet? 

6.  Nævn  andre  Grunde  for,  at  Skilsmisseprocenten  er  saa 
lav  hos  de  Sidste  Dages  Hellige. 


2  5.  Januar. 
DE  SIDSTE  DAGES  HELLIGES  HJEM. 

De  Sidste  Dages  Helliges  Hjem  er  »Mormon«-Cicilisatio- 
nens  Centrum.  De  er  Grundvolden  for  Kirkens  Lærdomme. 
Livet  hinsides  Graven  afhænger  meget  af  vore  Hjem  og  vor 
Familieorganisation  i  dette  Liv. 

De  Sidste  Dages  Helliges  Hjem  er  i  Almindelighed  et  Hjem 
med  mange  Børn.  Der  har  været  sagt,  at  store  Familier  dan- 
ner ideelle  Samfund,  hvor  alle  Aldre  og  mange  Problemer  er 
repræsenteret. 

Himmelen  for  de  Sidste  Dages  Hellige  er  Fortsættelsen  af 
et  lykkeligt  Hjemmeliv  og  lykkelige  Familieforbindelser.  At 
være  værdig  til  at  præsidere  over  et  vel  organiseret  Hjem, 
regnes  for  at  være  en  af  de  største  Velsignelser,  man  kan 
opnaa. 

Kirkens  Lærdomme  gør  Barnets  Velfærd  til  Forældrenes 
Hovedansvar.  At  forsømme  at  gøre  noget  for  et  Barns  Ud- 

vikling,  som  man  muligvis  kunde  have  gjort,  er  at  gøre  sig 
skyldig  i  grov  Forsømmelse  af  religiøse  Pligter. 

Et  Hjem  med  sunde,  moralske,  lykkelige  og  vel  udviklede 
Forældre  og  Børn  er  »Mormondivets  Hovedformaal.  f 

I  de  senere  Aar  har  der  været  en  Tendens  til  at  formindske 
Familiens  Størrelse.  Dette  kommer  muligvis  af  en  højere 
Levestandard  og  øgede  Krav  paa  Uddannelse. 

Der  er  ogsaa  en  Tendens  til,  at  alle  Fornøjelser  skal  være 
udenfor  Hjemmets  Døre.  Dette  er  Problemer,  som  kræver 
Losning. 

I  de  Sidste  Dages  Helliges  Hjem  har  der  altid  været  holdt 
Familiebøn,  og  Føden  er  blevet  velsignet  før  hvert  eneste 
Maaltid.  Dette  har  bidraget  meget  til  at  frembringe  en  reli- 
giøs Aand  i  Hjemmet.  I  de  fleste  Hjem  har  dette  bevirket 
Harmoni  mellem  Familiens  Medlemmer.  Familiebøn  har 
antagelig  været  en  af  de  aller  mægtigste  Faktorer  til  at  op- 
bygge Kirken. 

Spørgsmaal. 

1.  Nævn  de  Principper  i  de  Sidste  Dages  Helliges  Filosofi, 
som  paalægger  hvert  eneste  normalt  Individ  det  Ansvar 
at  gøre  sit  til  at  opbygge  en  Familie. 

2.  Hvorfor  er  der  saa  store  Familier  blandt  de  Sidste  Dages 
Hellige? 

3.  Hvorfor  er  Børnenes  Velfærd  Forældrenes  store  Hoved- 
pligt? 

4.  Nævn  nogle  af  Familiebønnens  Virkninger. 

5.  I  hvilken  Udstrækning  er  Forældrene  ansvarlige  for  at 
undervise  deres  Børn  i  Evangeliet? 


Lektier  for  Børneklasser  (10 — 14  Aar). 

4.  Januar. 
SALOMO  (fortsat). 
Straks  da  Salomo  havde  besteget  Tronen,  viste  han,  at  han 
vilde  holde  Fred  med  de  omboende  Nationer.  Han  blev  en 
Forbundsfælle  af  Ægypten  ved  at  gifte  sig  med  Faraos  Dat- 
ter (I.  Kong.  3:  1).  Da  han  begyndte  at  bygge  Templet,  for- 
nyede han  sin  Faders  Venskab  med  Kong  Hiram  af  Tyrus. 
Der  er  ingen  Tvivl  om,  at  det  var  vist  af  Salomo  at  føre  en 
saadan  Fredspolitik. 

En  af  de  første  Ting,  han  gjorde,  efter  at  han  hlev  Konge, 
var,  at  han  drog  ud  til  Gibeon  (se  II.  Kron.  1:  3),  hvor  Taber- 
naklet og  det  gamle  Alter,  som  Moses  byggede,  da  Israels 
Børn  var  i  Ørkenen,  endnu  var.  Der  opsendte  han  Ofre  til 
Herren.  Herren  spurgte  ham,  hvilken  Velsignelse  han  øn- 
skede. Salomo  bad  ikke  om  Rigdom,  men  om  Visdom.  Her- 
ren var  saa  tilfreds  med  Salomos  Valg,  at  han  fortalte  ham, 
at  saa  længe  hans  Rige  blev  regeret  med  Retfærdighed  og  i 
Overensstemmelse  med  Guds  Vilje,  skulde  det  bestaa,  og  at 
han  ogsaa  skulde  blive  velsignet  med  Rigdom  og  Velsignelse. 
Bibelen  fortæller  os,  at  Salomo  var  visere  end  alle  andre,  og 
han  staar  som  Type  paa  en  ideel  Konge.  Han  var  vis,  havde 
Ærefrygt  for  det  hellige,  han  var  retfærdig  og  kendte  de 
finansielle  Forhold  i  sit  Rige.  Han  kendte  og  beundrede 
Kunst,  Musik  og  Literatur. 

I  I.  Kong.  3:  16 — 28  læser  vi  en  af  de  bedst  kendte  Historier 
om  Salomos  Visdom.  To  Kvinder  kom  frem  for  Salomo,  for 
at  han  skulde  dømme  mellem  de.  Den  ene  fortalte  ham,  at 
de  boede  sammen  i  et  Værelse.  De  havde  begge  et  lille  Barn, 
men  om  Natten  havde  den  ene  ligget  sit  Barn  ihjel.  Da  tog 
hun  den  anden  Kvindes  Barn  og  lagde  sit  døde  Barn  i  den 
anden  Kvindes  Arme.  Nu  kom  hun  og  krævede  at  faa  sit 
Barn  tilbage.  Den  anden  sagde,  at  dette  var  Løgn,  og  sagde, 
at  Barnet  var  hendes.  Ingen  kunde  sige,  hvem  af  Kvinderne 
der  havde  Ret. 

Da  befalede  Salomo,  at  en  Soldat  skulde  bringe  et  skarpt 
Sværd  og  dele  Barnet  i  to,  saa  at  hver  Kvinde  kunde  faa  sin 
Halvdel.  Man  antager,  at  dette  skete  i  Begyndelsen  af  Salo- 
mos Regering,  medens  han  endnu  var  ung.  Dersom  dette  var 
Tilfældet,  kan  vi  tænke  os,  at  de  ældre,  som  var  tilstede, 
smilte  til  hverandre  over  denne  mærkelige  Dom  af  den  uer- 
farne Konge.  Men  selv  om  hans  Dom  kunde  synes  taabelig, 
varede  det  dog  ikke  længe,  for  alle  kunde  se,  at  der  laa  megen 
Visdom  bag.  For  straks  da  den  virkelige  Moder  hørte  denne 
Dom,  raabte  hun,  at  de  skulde  give  Barnet  til  den  anden 
Kvinde,  thi  hun  vilde  ikke,  at  de  skulde  tage  Barnets  Liv. 
Men  den  anden  sagde,  at  dersom  hun  ikke  kunde  faa  Barnet, 
var  det  bedre,  at  det  blev  dræbt,  for  da  skulde  ingen  af  dem 
have  det. 

Kongen  vidste  nu,  hvem  der  var  Moderen,  og  han  bod,  at 
man  skulde  give  Barnet  til  den,  der  vilde  give  Afkald  paa 
Barnet  for  at  spare  dets  Liv. 

(Fortsættes.) 

ET  AARHUNDREDE  RIGT  PAA 
VELSIGNELSER. 

Et  Aarhundrede  fyldt  med  Evangeliets  Lys  og  Velsignelse 
har  netop  passeret.  Det  er  nu  100  Aar  siden,  Gud  sendte  sin 
Tjener,  Profeten  Joseph  Smith,  for  at  gengive  sit  herlige 
Evangeliums  Sandheder  til  denne  Jord.  Det  har  været  et 
Aarhundrede  fuldt  af  Fremskridt,  ikke  alene  med  Hensyn  til 
de  Ting,  der  henhører  under  Kirken,  men  Fremskridt  langs 
alle  Linjer.  Siden  Evangeliets  Gengivelse  er  Guds  Aand  blevet 
udgydt  over  alt  Kød.  I  dette  sidste  Aarhundrede  er  Lysets  og 
Kundskabens  Aand  blevet  udgydt  over  Menneskenes  Børn  i 
en  saadan  Grad,  at  det  er  uden  Sidestykke  i  Verdens  Historie. 

Næsten  alle  de  mest  betydningsfulde  Opfindelser  er  kom- 
met i  Løbet  af  de  sidste  100  Aar.  Vi  behøver  kun  at  nævne 
saadanne  Ting  som  Dampkraften  og  Samfærdselsmidlerne. 
I  Dag  er  vi  i  Stand  til  at  rejse  fra  Kyst  til  Kyst  i  moderne, 
komfortable  Vogne.  Vore  Oldeforældre  var  henvist  til  de 
gamle,  ubekvemme  og  langsomme  Postvogne.  Vi  kan  i  Løbet 
af  et  Par  Dage  føres  fra  en  Verdensdel  til  en  anden  i  de 
luksuriøse,  flydende  Hoteller.  Vi  kan  endog  med  en  vis  Grad 
af  Sikkerhed  rejse  i  de  store,  moderne  Luftskibe.  Vi  er  i 
Stand  til  at  anvende  Elektriciteten  paa  en  Mængde  forskel- 
lige Maader,  baade  til  at  drive  Maskiner  for  vore  Fabriks- 
virksomheder  og  til  Husbehov.  Alle  vil  give  mig  Ret  i,  at  de 
mest  vidunderlige  Forbedringer  har  fundet  Sted  paa  dette 
Omraade.  Husmoderens  Arbejde  er  blevet  lettet  i  en  uover- 
skuelig Grad.  Vi  behøver  kun  at  sætte  os  tilbage  til  den  Tid, 
da  Husets  eneste  Belysning  var  et  hjemmelavet  Tællelys,  for 
at  forstaa,  hvor  begunstiget  vi  er,  som  lever  i  denne  Lysets 
og  Elektricitetens  Tidsalder. 

Den  vidunderlige  Opfindelse  Telefonen  har  gjort  det  mu- 
ligt for  os  at  staa  i  én  By  og  tale  til  vore  Venner  i  en  anden. 

Og  gennem  Radioen  kan  vore  Stemmer  endog  bæres  til  vore 
Venner  i  fjerne  Lande.  Herren  har  rørt  ved  Menneskenes 
Hjerter  og  aabnet  deres  Forstands  Kilder  i  en  saadan  Grad, 
at  vore  smaa,  menneskelige  Sind  kan  være  i  Stand  til  at  fatte 
og  forstaa  disse  Ting.  Alt  dette  er  gjort,  for  at  Herrens  Vilje 
skal  ske,  og  at  Evangeliet  kan  blive  prædiket  mere  fuldkom- 
ment i  Verden.  De  forbedrede  Samfærdselsmidler,  Telegrafen 
og  i  Særdeleshed  Radioen  har  alle  været  store  Midler  til  at 
sprede  Evangeliet  til  Jordens  Indbyggere.  Paa  Grund  af  de 
forbedrede  Samfærdselsmidler  er  det  nu  meget  lettere  for 
vore  Ældster  at  rejse  fra  Sted  til  Sted  og  forkynde  Evan- 
geliet. Radioen  har  ogsaa  gjort  sit.  Mange  Folk,  som  ellers 
ikke  vilde  komme  til  de  Sidste  Dages  Helliges  Møder,  har 
siddet  i  deres  komfortable«  Hjem  og  gennem  Radioen  lyttet  til 
en  Tale,  der  blev  holdt  af  vore  Ældster,  og  paa  den  Maade 
været  i  Stand  til  at  modtage  Undervisning  om  Livets  og 
Frelsens  Principper. 

Herren  har  i  Sandhed  været  god  mod  alle  sine  Børn,  ikke 
blot  mod  de  Sidste  Dages  Hellige,  men  mod  alle  sine  Sønner 
og  Døtre,  der  har  levet  paa  denne  Jord  i  dette  sidste  Aar- 
hundrede.  Han  har  inspireret  vore  store  Videnskabsmænd  og 
Læger  til  at  studere  det  menneskelige  Legeme,  og  de  har  lært 
os  at  leve,  ikke  alene  et  længere,  men  ogsaa  et  lykkeligere 
Liv. 

Spørgsmaalet  er  dette:  Paaskønner  vi  alle  disse  Velsignel- 
ser? Lever  vi  hver  Dag  ifølge  det  Lys  og  den  Kundskab,  som 
vi  har  angaaende  alle  disse  Ting?  Paaskønner  vi  vort  Med- 
lemsskab i  denne  Kirke?  Eller  er  vi  tilbøjelige  til  at  modtage 
alle  Herrens  Velsignelser  som  en  Selvfølge? 

Vi  har  passeret  Aarhundredets  Milesten.  Vi  er  ikke  bange 
for  Resultatet.  Vi  har  Tro  paa  Guds  Løfter,  naar  han  siger: 
»Dette  Evangelium  skal  ikke  borttages  fra  Jorden  eller  gives 
til  et  andet  Folk.«  Vi  har  Tro  paa  de  Sidste  Dages  Hellige. 
Vi  har  Tro  paa  dem,  som  har  baaret  Dagens  Byrde  og  Hede, 
og  hvis  Tro  er  grundfæstet.  Vi  har  Tro  paa  de  unge,  som 
paatager  sig  Ansvar  i  Kirken.  Naar  vi  taler  om  de  unge, 
mener  vi  ikke  alene  de,  som  er  unge  i  Alder,  men  de,  som 
nyligt  er  blevet  Medlemmer  af  denne  Kirke. 

Lad  os  erindre,  at  Kirken  vil  trives  og  gaa  fremad,  selv  om 
vi  falder  bort.  For  det  er  Herrens  Værk.  Vi  kan  blive  liggende 
ved  Vejkanten,  men  han  vil  sætte  andre  i  vort  Sted.  Hans 
Værk  vil  ikke  lide.  Men  dersom  vi  ikke  er  trofaste  mod  de 

Pagter,  vi  har  sluttet,  saa  vil  vi  lide  derunder.  Vi  kan  ikke 
undvære  de  Velsignelser,  som  vi  modtager  gennem  Efter- 
levelsen af  Evangeliets  Bud  og  Love. 

Lad  os  se  det  nye  Aar  i  Møde  med  en  fast  Beslutning  om, 
at  vi  vil  tjene  Gud,  saa  at  vi,  naar  Sygdom  og  Modgang  kom- 
mer over  os,  kan  føle,  at  vi  til  en  vis  Grad  har  Krav  paa  hans 
Velsignelser.  Lad  os  sige  med  Josva:  »Jeg  og  mit  Hus  vil 
tjene  Herren«.  H  M   L 

(Fortsat  fra  Side  11.) 

Spørgsmaal. 

1.  Læs  I.  Kong.  2:  2 — 4.  Gengiv  med  dine  egne  Ord  Davids 
Afskedsord  til  Salomo. 

2.  Hvorfor  var  det  vist  af  Salomo  at  vælge  Visdom  først? 

3.  Blev  Salomo  salvet  til  Konge?  (Læs  I.  Kong.  1:  32—40. 
Sammenlign  med  I.  Sam.  10:  1  og  17 — 24.)  Var  Ceremo- 
nierne de  samme,  som  da  Saul  blev  valgt? 

4.  Hvem  var  Hiram?  Hvad  opnaaede  Salomo  ved  at  gifte  sig 
med  Faraos  Datter? 


11.  Januar. 
JOB. 

Alle  Drenge  og  Piger  har  hørt  om  Job.  Historien  er  enkel, 
men  dens  Betydning  er  vanskelig  at  fatte.  Mange  lærde  Mænd 
betragter  Jobs  Bog  som  det  ædleste  Udtryk  for  hebraisk 
Tænkemaade. 

Den  kendte  Digter  Tennyson  sagde,  at  »Job  er  det  største 
Digt,  som  nogensinde  er  fremkommet  i  ældre  eller  nyere 
Tid.« 

Carlyle  sagde:  »Bortset  fra  alle  de  Teorier,  som  findes  an- 
gaaende  Jobs  Bog,  kalder  jeg  den  en  af  de  største  Ting,  som 
nogensinde  er  skrevet  med  en  Pen.« 

Jobs  Bog  bliver  undertiden  omtalt  som  et  stort  Skuespil, 
et  stort,  religiøst  Drama,  som  omhandler  Erfaringer,  hvert 
eneste  Menneske  paa  en  eller  anden  Maade  kommer  i  Be- 
røring med. 

Dersom  man  betragter  den  som  et  Drama,  er  de  tre  store 
Hovedpersoner  Jehova,  Satan  og  Job. 

Blandt  andet  bliver  Job  ogsaa  betragtet  som  en  stor  histo- 

risk  Skikkelse,  en  stor  Guds  Profet,  som  har  levet,  og  som 
har  gaaet  gennem  alle  disse  Erfaringer,  der  er  omtalt.  Hvis 
man  betragter  Bogen  i  denne  Aand,  kan  man  sige,  at  Job  som 
Profet  forstø  lærer  os  om  de  to  store  Magter  i  Verden,  som 
kæmper  om  Menneskenes  Aander.  Det  er  Jehova  eller  Gud, 
som  repræsenterer  den  gode  Magt,  og  Satan,  som  repræsen- 
terer den  onde  Magt.  Denne  Kamp  er  en  evig  Kamp,  og  Sa- 
tans Paastand  er,  at  han  kan  faa  hvilken  Som  helst  menne- 
skelig Aand,  dersom  Gud  ikke  beskytter  den  fra  de  Onder, 
som  Satan  kan  paafore  den.  Gud  synes  at  hævde  den  Op- 
fattelse, at  Job,  og  dermed  alle  Mennesker,  elsker  det  gode 
og  tror  paa  det,  og  at  denne  Kærlighed  og  Tro  vil  vedvare 
trods  Sygdom  og  Lidelse. 

Job  som  en  Guds  Profet  giver  os  mange  store  Lærdomme 
angaaende  Lidelse.  Da  denne  Lektie  er  meget  vanskelig,  skal 
vi  kun  nævne  et  Par  af  disse  Ting  i  Dag  og  gemme  de  øvrige 
til  næste  Gang. 

1.  For  det  første  lærer  vi,  at  Lidelse  er  noget,  som  er  uløse- 
ligt sammenknyttet  med  Livet  selv.  Dette  er  den  samme 
Lærdom,  som  den  store  indiske  Profet  Buddha  lærer. 

2.  For  det  andet  er  ikke  Lidelse  en  Prøve  og  et  Bevis  paa 
et  Menneskes  Godhed.  I  Jobs  Tid  var  jo  dette  netop  en  meget 
almindelig  Opfattelse. 

3.  For  det  tredie  er  ikke  Lidelse  blot  en  Tilstand,  som 
kommer  af  Synd.  Den  uskyldige  saa  vel  som  den  skyldige 
lider.  Det  har  før  været  meget  almindeligt  at  tro,  at  Sygdom 
og  Modgang  er  Straf  for  Synd.  Dersom  vi  faar  den  Over- 
bevisning, at  Tingene  er,  som  de  er,  fordi  Gud  har  bestemt 
det  saaledes,  saa  vil  al  Udvikling  og  Fremgang  synes  umu- 
lig, for  dette  vil  da  synes  at  være  det  samme  som  at  mod- 
arbejde Guds  Hensigter.  Naar  vi  læser  Menneskehedens  Hi- 
storie, saa  vil  vi  forstaa,  hvilken  stor  Profet  Job  var,  som 
kunde  overvinde  denne  Vranglære.  Man  kan  sige,  at  Job 
var  moderne  i  sin  Tænkemaade.  For  os  Sidste  Dages  Hellige 
er  dette  blot  et  andet  Udtryk  for,  at  han  lærte  inspireret 
Sandhed. 

Fortæl  tilsidst  Beretningen  om  Job  og  diskuter  denne. 
Hvilken  vidunderlig  Udtalelse  var  det,  Job  brugte  tilsidst,  da 
hans  Lidelser  var  ovre,  og  som  er  blevet  citeret  Tusinder  af 
Gange  af  Mennesker,  som  er  blevet  hjemsøgt  af  Prøvelser? 
Hvad  kan  vi  lære  af  denne  Udtalelse? 

18.  Janu  ar. 
JOB  (fortsat). 

Vi  nævnte  forrige  Gang  enkelte  af  de  Lærdomme,  Job  gav 
os  angaaende  Lidelse.  Vi  skal  i  Dag  nævne  nogle  flere. 

Lidelse  maa  betragtes  som  noget  mere  end  en  Advarsel  fra 
Gud  om,  at  Mennesket  skal  omvende  sig.  Her  kan  man  igen 
se  Jobs  Storhed.  Lidelse  er  uløseligt  sammenknyttet  med  Li- 
vet. Den  kan  lede  til  Omvendelse,  men  den  uskyldige  lider 
ogsaa,  og  Gud  paaforer  ikke  Mennesket  Lidelse.  Den  kommer 
som  en  naturlig  og  uundgaaelig  Følge  af  Livet  selv. 

Vi  lærer  ogsaa,  at  Lidelse  ikke  helt  kan  overkommes  i 
dette  Liv,  men  i  et  andet  —  et  udødeligt  —  Liv.  Job  bliver 
saaledes  den  store  Profet,  der  forkynder  Udødelighed  og  evigt 
Liv. 

Lidelse,  som  er  uløseligt  sammenknyttet  med  dette  Liv, 
kan  altsaa  ikke  overkommes  i  dette  Liv.  Denne  Lidelse  kan 
heller  ikke  overkommes  af  Mennesket  selv,  fordi  det,  medens 
det  er  paa  denne  Jord,  er  en  Del  af  selve  Livet.  Lidelse  maa 
derfor  overkommes  ved  Hjælp,  der  kommer  udefra.  Vore 
Handlinger  vil  derfor,  tillige  med  Hjælp  fra  en,  der  er  i 
Stand  til  at  hjælpe,  bringe  virkelig  Lindring  til  en  Tid  og 
paa  et  Sted,  hvor  de  Forhold,  som  dette  Liv  medfører,  ikke 
er  tilstede.  Disse  Kendsgerninger  lærer  os  derfor  Afhængig- 
hed af  en  Forløser,  Tillid  til  denne  Forløser,  Tro  paa  hans 
Hensigter,  og  at  disse  Hensigter  en  Gang  vil  føre  til  et  stort 
og  straalende  Resultat. 

Som  Slutning  læs  Kapitel  38  i  Jobs  Bog  og  diskuter  dette. 
Hvilken  stor  og  vidunderlig  Lærdom  kan  uddrages  af  Vers 
4—8? 


2  5.  Januar. 
OVERSIGT  OVER  DE  SIDSTE  MAANEDERS  LEKTIER. 

1.  Nævn  5  Personer  i  det  Gamle  Testamentes  Historie  og 
anbring  dem  i  den  rette  kronologiske  Orden. 

2.  Nævn  de  tre  første  Konger  i  Israels  Rige. 

3.  Nævn  5  Bøger,  som  findes  i  det  Gamle  Testamente,  lige- 
gyldig hvilke,  og  anbring  dem  i  den  samme  Orden,  hvori 
de  findes  i  Bibelen  i  Dag. 

4.  Nævn  en  Kvinde,  som  herskede  over  Israel  som  Dommer. 

5.  Lad  en  af  Eleverne  finde  I.  Kong.  2:  10 — 11.  Dersom  han 

ikke  kan  finde  det  hurtigt  nok,  bed  en  anden.  Lad  derpaa 
en  af  Eleverne  læse  disse  Vers.  Stil  derpaa  følgende 
Spørgsmaal: 

a.  Hvor  blev  David  begravet? 

b.  Hvor  længe  regerede  David  over  Israel? 

c.  I  hvilke  Byer  regerede  han? 

Fortæl  med  en  enkelt  Sætning,  hvem  de  følgende  er: 
Adam,  Kain,  Enok,  Jakob,  David,  Saul,  Samuel,  Ruth, 
Abraham,  Absalon,  Salomo,  Job. 

I  hvilke  Bøger  i  Bibelen  finder  vi  Beretningen  om  hver 
enkelt  af  de  nævnte  Personer? 


-    Lektier  for  Børneklasser  (under  10  Aar). 

4.  Januar. 

LOVSANGE  TIL  HERREN. 

Tekst:  Luk.  1. 

Forrige  Gang  hørte  vi,  at  Maria  var  meget  ulykkelig.  Hun 
havde  mistet  Jesus.  Hun  vidste,  at  han  havde  et  stort  Ar- 
bejde at  gøre,  og  at  hun  maatte  hjælpe  ham  til  at  blive  beredt 
til  at  gøre  dette  Arbejde.  Dette  var  en  Grund,  hvorfor  hun  og 
Josef  havde  taget  ham  med  til  Templet.  Vi  kan  godt  forstaa, 
hvor  ulykkelig  hun  maa  have  været,  da  hun  ikke  kunde  finde 
ham,  og  hvor  glad  hun  maatte  være,  da  hun  endelig  fandt 
ham.  Hvad  gjorde  han  i  Templet,  og  hvad  sagde  han  til  sin 
Moder? 

Tror  du  ikke,  at  Maria  opsendte  en  inderlig  Takkebøn  til 
Herren,  da  hun  atter  havde  ham  hos  sig?  Lad  os  tale  lidt  om 
andre  Taksigelser  og  Lovsange  til  Herren. 

Længe  før  Jesus  var  født,  opsendte  Maria  en  vidunderlig 
Takkebøn  til  Herren.  Den  var  saa  vidunderlig,  at  den  er  ble- 
vet trykt  i  Bibelen.  Efter  at  Engelen  havde  fortalt  hende,  al 
hun  skulde  faa  en  Søn,  gik  hun  for  at  besøge  sin  Kusine 
Elisabeth.  Elisabeth  var  meget  glad  over  at  se  hende.  Hun 
vidste,  før  Maria  havde  fortalt  hende  det,  at  Gud  havde  vel- 
signet hende  saa  højt,  og  hun  prisede  hans  Navn. 

Maria  blev  saa  lykkelig,  at  hun  ogsaa  prisede  Herren. 
Indholdet  af,  hvad  hun  sagde,  var  omtrent  dette:  »Min  Sjæl 
velsigner  dig  og  priser  dig,  min  Gud.  Jeg  er  lykkelig  over  at 
kende  min  Frelser.  For  han,  som  er  saa  mægtig,  har  velsignet 
mig  i  sin  Ringhed.  Jeg  takker  dig,  min  Fader.« 

Medens  Maria  besogte  Elisabeth,  hørte  hun,  at  Herren 
ogsaa  havde  lovet  Elisabeth  en  Son.  Dette  er  den  Historie, 
Elisabeth  fortalte  Maria.  Hun  sagde:  »For  næsten  et  Aar 
siden  gik  min  Mand,  Zakarias,  op  i  Guds  Tempel  for  at  bede 
om  en  Søn.  Vi  har  længtes  saadan  efter  at  faa  et  Barn,  og  vi 
blev  enige  om  at  bede  Herren  om  et.  Medens  Zakarias  bad, 
kom  en  Herrens  Engel  til  ham.  Han  blev  bange,  men  Enge- 
len sagde:  »Frygt  ikke,  Zakarias,  din  Bøn  er  hørt.  Din  Hustru 
Elisabeth  skal  føde  en  Søn,  og  du  skal  kalde  hans  Navn  Jo- 
hannes. Han  vil  bringe  megen  Lykke  baade  til  dig  og  mange 
andre.  Han  skal  gøre  Folket  rede  til  at  modtage  deres  Frelser.« 
Zakarias  sagde:  »Men  hvorledes  kan  jeg  være  sikker  paa 
dette?«  Engelen  svarede:  »Jeg  er  Engelen  Gabriel.  Jeg  er 
Engelen  Gabriel.  Jeg  er  kommet  fra  Gud  for  at  fortælle  dig 
disse  Ting.  Fordi  du  ikke  har  troet  mine  Ord,  skal  du  ikke 
blive  i  Stand  til  at  tale  i  en  lang  Tid.«  Og,  Maria,  derfor  er 
det,  at  min  Mand  ikke  kan  tale  til  dig,  medens  du  er  her.« 

Maria  rejste  saa  hjem,  og  en  kort  Tid  senere  kom  der  et 
lille  Barn  til  Zakarias  og  Elisabeth.  De  var  saa  lykkelige.  Da 
Barnet  var  8  Dage,  kom  Naboerne  og  Vennerne  for  at  se,  at 
det  blev  velsignet  og  fik  et  Navn.  De  sagde:  »I  skal  vel  kalde 
ham  Zakarias  efter  hans  Fader?«  Men  Elisabeth  sagde:  »Nej, 
han  skal  hedde  Johannes.«  Da  de  saa  spurgte  Zakarias  om 
det,  skrev  han:  »Johannes  er  hans  Navn.« 

Straks  Zakarias  havde  skrevet  dette,  var  han  atter  i  Stand 
til  at  tale,  og  de  første  Ord,  han  sagde,  var  en  Lovprisning  og 
Tak  til  Herren  for  den  lille  Son,  som  var  givet  til  dem. 


11.  Januar. 
JESUS  OG  JOHANNES  DEN  DØBER. 
Tekst:  Math.  3;  Mark.  1:  1—11;  Luk.  3:  1—22;  Joh.  1:  6-24. 
Sidste  Gang  hørte  vi  om  et  lille  Barn,  som  blev  kaldt  Jo- 
hannes. Hvad  skete  der  med  dette  Barns  Fader,  da  det  blev 
velsignet  og  fik  Navn?  Dette  lille  Barn  kom  fra  Himmelen 
som  Svar  paa  Bøn.  Det  havde  et  særligt  Arbejde  at  udføre. 
Vor  himmelske  Fader  valgte  det  til  at  gøre  dette  Arbejde,  før 
det  blev  sendt  ned  til  Jorden.  Johannes  var  Jesu  Fælter,  men 
vi  véd  ikke,  om  de  kendte  hinanden,  medens  de  var  Børn. 
Jesus  boede  i  Nasaret.  Han  lærte  at  blive  Tommermand.  Alle 

Drenge  maa  lære  at  gøre  et  Arbejde,  saa  de  kan  blive  i  Stand 
til  at  tjene  de  Penge,  som  er  nødvendige  til  Livets  Ophold. 

Da  Johannes  var  ganske  ung,  drog  han  op  i  Bjergene  og 
lærte,  hvorledes  han  skulde  skaffe  sig  Føde  der.  Han  fangede 
Græshopper  og  fandt  vild  Honning  i  Træerne  og  Klippe- 
revnerne. Han  lod  sit  Haar  vokse  langt  og  lavede  sine  egne 
Klæder  af  Dyrenes  Skind.  Det  maa  have  været  temmelig 
haardt  at  gøre  disse  Ting.  Det  ser  ud,  som  om  han  syntes,  at 
han  ved  at  leve  nær  til  Naturen  kunde  lære  om  det  Arbejde, 
som  vor  Fader  havde  bestemt  ham  til  at  gøre.  Og  han  lærte 
det  ogsaa,  for  da  han  var  voksen  og  færdig  til  at  begynde  sit 
Arbejde,  kom  han  til  de  Steder,  hvor  der  boede  mange  Folk, 
og  begyndte  at  prædike  for  dem. 

Han  sagde:  »Jeg  er  kommet  for  at  bede  eder  om  at  holde 
op  med  at  synde  og  gøre,  hvad  der  ret.  Kom  til  mig  og  bliv 
døbt  i  Vand,  saa  I  kan  blive  renset.  Der  vil  snart  komme  én, 
hvis  Skorem  jeg  ikke  er  værdig  til  at  løse.  Han  vil  fortælle 
eder,  hvad  I  skal  gøre  for  at  komme  ind  i  Guds  Rige.« 

Og  Folk  lyttede  til  hans  Ord.  De  omvendte  sig  og  blev 
døbt.  De  kaldte  ham  Johannes  den  Døber,  fordi  han  sagde, 
at  hans  særlige  Arbejde  var  at  døbe  Folk. 

En  Gang,  da  Johannes  var  i  Færd  med  at  døbe  Folk  i  Jor- 
dans Flod,  kom  Jesus  til  ham  og  bad  om  at  blive  døbt. 
Johannes  vidste  med  det  samme,  at  dette  var  Jesus,  den 
Mand,  som  var  større  end  ham,  og  som  skulde  komme  efter 
ham  for  at  fortælle  Menneskene,  hvad  de  skulde  gøre  for  at 
komme  ind  i  Guds  Rige.  Og  han  sagde:  »Hvorfor  kommer  du 
til  mig?  Jeg  skulde  hellere  komme  til  dig.« 

Men  Jesus  sagde:  »Jo,  Johannes,  da  det  er  nødvendigt,  at 
alle  maa  blive  døbt  for  at  komme  ind  i  Guds  Rige,  er  det  og- 
saa rigtigt,  at  jeg  bliver  døbt.« 

Og  saa  gik  Jesus  ud  i  det  dybe  Vand  i  Floden,  og  Johannes 
døbte  ham.  Straks  han  kom  op  af  Vandet,  blev  Himmelen 
aabnet,  og  Guds  Aand  steg  ned  over  ham  ligesom  en  Due. 
Og  der  kom  en  Rost  fra  Himmelen,  som  sagde:  »Se,  dette  er 
min  elskelige  Son,  i  hvem  jeg  har  Velbehag.« 

18.  Januar. 

KRISTI  FRISTELSE. 

Tekst:  Math.  4:  1—12;  Mark.  1:  12—13;  Luk.  4:  1-14. 

Da  Jesus  voksede  op,  lærte  han  at  forstaa,  at  han  havde 
to  Slags  Arbejde  at  udføre.  Det  ene  var  Arbejdet  i  Hjemmel 
og  paa  Værkstedet.  Det  andet  var  det  Arbejde,  han  havde  at 
udfore  for  sin  Fader  i  Himmelen.  Den  Gang  han  gik  til 
Templet,  lærte  han  saa  meget  om  sin  himmelske  Faders  Ar- 
bejde, at  han  kunde  næsten  ikke  vente,  til  han  skulde  faa 
Lov  til  at  begynde  for  Alvor.  Han  fortsatte  at  bede  og  læse 
i  Skriften.  Saa  blev  han  døbt.  Hvem  døbte  ham,  og  hvorledes 
blev  det  gjort?  Da  han  kom  op  af  Vandet,  sagde  en  Stemme: 
»Dette  er  min  Søn,  den  elskelige,  i  hvem  jeg  har  Velbehag.« 
Tænk,  hans  Fader  i  Himmelen  talte  om  ham.  Nu  følte  han 
alter  en  stærk  Trang  til  at  begynde  at  virke  for  sin  Fader  i 
Himmelen.  Han  begyndte  mere  og  mere  at  forstaa,  at  han 
virkelig  var  Guds  Søn,  og  at  der  var  et  stort,  særskilt  Arbejde 
for  ham  at  gøre. 

En  Dag  sagde  han  til  sig  selv:  »Jeg  tror,  jeg  vil  gaa  ud  i 
Ørkenen,  hvor  jeg  kan  være  alene.  Der  kan  jeg  bede  til  min 
Fader  og  lære  mere  om  det  Arbejde,  jeg  skal  udføre  for 
ham.«  Saa  sagde  han  Farvel  til  sine  Forældre  og  sine 
Søskende  og  gik  ud  i  Ørkenen.  Han  bestemte,  at  han  ikke. 
vilde  tage  nogen  Føde  med  sig,  men  han  vilde  faste  hele 
Tiden  for  at  vise  Faderen;  hvor  gerne  han  vilde  lære  hans  Vilje 
at  kende  og  saa  gøre  denne. 

Her  i  Verden  findes  der  en  ond  Person,  som  kaldes  Djæve- 
len eller  Satan.  Vi  kan  ikke  se  ham,  men  han  hvisker  altid 
til  os.  Men  det,  som  han  vil  have  os  til  at  gøre,  er  altid  onde 
Ting,  og  ingen  gode  Drenge  eller  Piger  ønsker  at  gøre  onde 
Ting. 

Denne  samme  Satan  levede  ogsaa  paa  Jesu  Tid.  Han 
tænkte  den  Gang,  som  han  gør  nu:  »Dette  er  en  god  Mand. 
Ham  maa  jeg  se  at  faa  Tag  i.«  Og  saa  kom  han  ud  i  Ørkenen, 
hvor  Jesus  var.  Og  husk  nu,  Jesus  var  hungrig  og  svag.  Hvor- 
for? Saa  sagde  han  til  ham:  »Dersom  du  er  Guds  Søn,  saa 
sig  til  disse  Stene,  at  de  skal  blive  Brød.«  Jesus  kunde  godt 
se,  at  Satan  haanede  ham.  Han  havde  sagt:  »Dersom  du  er 
Guds  Søn.«  Akkurat  som  om  han  vilde  sige,  at  han  ikke  var 
Guds  Søn.  Og  Jesus  kunde  ogsaa  se,  at  Satan  vilde,  at  han 
skulde  bede  Gud  om  at  hjælpe  ham  med  at  gøre  Stene  om  til 
Brød,  som  om  Mad  var  alt,  hvad  han  behovede  for  at  holde 

sig  stærk.  Jesus  vilde  ikke  give  efter  for  Djævelens  Fristelser. 
Han  kunde  beherske  sig  selv,  som  om  han  var  sulten.  Han 
sagde:  »Mennesket  lever  ikke  af  Brød  alene,  men  af  hvert 
Ord,  som  udgaar  af  Guds  Mund.«  Næste  Gang  skal  vi  hore 
mere  om  dette. 


2  5.  Januar. 
KRISTI  FRISTELSE  (fortsat). 

Vi  hørte  forrige  Gang,  at  Jesus  var  ude  i  Ørkenen,  og  at 
Satan  kom  til  ham  og  begyndte  at  friste  ham.  En  Dag,  da 
Jesus  stod  oppe  paa  Templets  Tag,  kom  Satan  atter  til  ham 
og  sagde:  »Dersom  du  er  Guds  Søn,  saa  kast  dig  ned.  For  der 
er  skrevet,  at  Englene  skal  tage  Vare  paa  dig,  saa  du  ikke 
skal  skade  din  Fod  mod  nogen  Sten.«  Satan  vilde,  at  Jesus 
skulde  bede  Herren  om  at  beskytte  ham,  medens  han  gjorde 
noget  dumt  og  egoistisk.  Men  Jesus  var  klog.  Han  forstod, 
hvad  det  var,  Djævelen  vilde  have  ham  til  at  gøre,  saa  han 
sagde:  »Der  er  ogsaa  skrevet,  at  du  skal  ikke  friste  Herren, 
din  Gud.« 

Endnu  en  Gang  forsøgte  Satan  at  faa  Jesus  til  at  gøre  noget 
galt.  Jesus  stod  oppe  paa  et  højt  Bjerg.  Han  saa  ud  over  de 
smukke  Byer,  de  blomstrende  Vingaarde  og  Haver.  Han  saa, 
hvor  mange  Penge  der  var  i  Verden,  og  hvor  mange  mægtige 
Riger  der  var.  Og  Satan  sagde  til  Jesus:  »Alle  disse  Ting  vil 
jeg  give  dig,  dersom  du  vil  falde  ned  og  tilbede  mig.«  Satan 
mente,  at  han  vilde  give  Jesus  alle  disse  Ting,  dersom  han 
vilde  slutte  sig  til  dem,  der  tjente  Satan.  Men  Jesus  ønskede 
ikke  Magt  og  Rigdom,  som  skulde  opnaas  paa  den  Maade. 
Han  sagde:  »Vig  fra  mig,  Satan.  For  det  er  skrevet:  Herren, 
din  Gud,  skal  du  tilbede,  og  ham  alene  skal  du  tjene.« 

Og  Satan  forlod  ham.  Han  maatte  gaa.  Jesus  havde  holdt 
sig  stærk  og  vilde  kun  gøre,  hvad  der  var  ret,  og  Herren 
hjælper  alt  dem,  som  prøver  at  gøre,  hvad  der  er  ret.  Jesus 
blev  fristet  paa  samme  Maade,  som  vi  bliver  fristet.  Vore 
Fristelser  kommer  ogsaa  paa  Grund  af  Appetit  eller  paa 
Grund  af  Egoisme  eller  Pengebegærlighed. 

Da  Satan  var  gaaet,  kom  der  Engle  fra  Gud,  og  de  trøstede 
Jesus  og  velsignede  ham.  Hvilken  stor  Glæde  paa  det  ikke 
have  været  for  ham  at  vide,  at  han  havde  været  stærk  nok 
til  at  modstaa  den  Ondes  Fristelser!  Hele  sit  Liv  huskede 
han,  at  Englene  havde  velsignet  ham,  fordi  han  havde  mod- 
staaet  det  onde. 


DEN  KVINDELIGE  HJÆLPEFORENING  ,,,  1 

Valgsproget  1931. 

Lad  os  hjælpe  og  støtte  vore  Ledere.  De  arbejder  for  os,  lad 
os  arbejde  med  dem. 

KREDSLÆRERINDERNES  LEKTIE  FOR  JANUAR. 
Mennesket  maa  lege  saa  vel  som  arbejde. 
Å.  Betydningen  af  Rekreation. 

r><  1.  Forklar  hvad  Rekreation  betyder.  (Re-Kreation,  d.  v.  s. 
Omskabelse,  at  skabes  paany.)  Hvilken  Opfattelse  har 
De  personligt  af  Ordet  Rekreation? 

2.  Nødvendigheden  af  Rekreation. 

a.  Mennesket  er  et  selvstændigt  Væsen  og  kræver  Sel- 
•  skab. 

b.  Kun  'uriormaleT: Individer  ønsker  at  være  alene. 

c.  Alle   Maskiner   behøver  Hvile,   ellers   vil    de   snart 
blive  udslidte. 

d.  Hvile  er  ikke  Dovenskab.  Alle  maa  have  en  »For- 
andring«. 

e.  »Bare  Arbejde  og  ingen  Leg«  gør  alle  Mennesker 
kedelige. 

3.  Anvendelsen. 

a.  Menneskelige  Væsener  paa  lære  at  lege  saa  vel  som 
at  arbejde  sammen. 

b.  Social  Adspredelse  og  Hvile  er  et  berettiget  Emne 
s!  for  Studium. 

c.  Kirken  eksisterer  for  Menneskets  Velfærd. 

d.  Kirken  søger  at  afhjælpe  de  forskellige  menneske- 
lige Behov'. 

é.   Fornøjelser  kontrolleres   af  Kirken   for  at  undgaa 
Overdrivelse. 
B.  Konklusion:  Al  Vækst  bør  søges  opnaaet  paa  den  mest 
behagelige  Maade. 


MEDDELELSE. 
I  Lighed  med  Præstedømmets  Lektier  vil  Lektierne  for  den 
Kvindelige   Hjælpéforening  fra   den    1.   Januar   udkomme   i 
»Bikuben«.   Valgsproget   og    Kredslærerindernes   Lektier   vil 
st>m  hidtil  findes  i  »Skandinaviens  Stjerne«. 

PRÆSTEDØMMET 

KREDSLÆRERNES  LEKTIE  FOR  JANUAR 
Den  trettende  Trosartikel:  — • 

Vi  tror,  at  vi  bor  være  ærlige,  sanddru,  kyske,  velgørende, 
dydige,  oprigtige  og  gore  godt  mod  alle.  I  Sandhed  vi  kan 
sige  med  Paulus,  at  vi  tror  alt,  vi  haaber  alt;  vi  har  ud- 
staaet  meget,  og  vi  haaber  med  Guds  Hjælp  at  blive  i  Stand 
til  at  »udholde  alt«.  Vi  tragter  efter  alt,  hvad  der  er  dydigt, 
elskværdigt,  prisværdigt  og  godt. 

Jesu  Kristi  Evangelium  er  en  praktisk  Religion.  Det  be- 
staar  ikke  blot  af  t)ogmer  og  Paastande,  men  det  er  levende 
og  virkekraftigt.  Teori  uden  Praksis  gor  intet  varigt  og  dybt 
Indtryk.  Har  vi  først  faaet  Øjnene  op  for  Evangeliets  vid- 
underlige Sandheder,  saa  vil  dette  uundgaaeligt  sætte  Mærke 
i  vort  Liv  og  daglige  Vandel.  Den  trettende  Trosartikel  om: 
fatter  i  Korthed  alt,  hvad  vi  som  Sidste  Dages  Hellige  op: 
f atter  som  Udtrykkel  »Praktisk  Religion«.  Lad  os  alle  være 
med  og  forkynde  Evangeliet.  Den  aller  bedste  Maade,  hvorpaa 
vi  kan  gøre  dette,  er  ved  at  bestræbe  os  for  i  enhver  Hen- 
seende at  efterleve  den  trettende  Trosartikel. 

MEDDELELSE. 
Paa  Grund  af  plet  stærkt  begrænsede  Spalterum  i  »Skan- 
dinaviens Stjerne«  vil  Pra^stedommets  Lektier  herefter  blive 
trykt  i  »Bikuben«.  Lektierne  vil  blive  oversat  i  Danmark  og 
sendt  til  Amerika,  hvor  de  vil  udkomme  paa  samme  Maade 
som  tidligere.  Da  de  skandinaviske  Hellige  jo  faar  »Bikuben« 
gratis,  maa  dette  siges  at  være  en  stor  Fordel,  da  det  baade 
giver  Anledning  til  at  trykke  Lektierne  i  deres  Helhed  og 
samtidig  giver  »Skandinaviens  Stjerne«  mere  Plads  til  andet 
Stof.  Denne  Forandring  træder  i  Kraft  fra  den  1,  Januar  1931. 


JEG  ER  ...  ? 

Jeg. lever  i  Solskinnet. 

Jeg  opvækker  det  bedste  i  Menneskene,  fordi  jeg  blot  ser 
det  bedste  hos  dem  og  venter  del  bedste  af  dem. 

Jeg  indgyder  dem  Mod,  naar  de  lever  under  trykkende 
Forhold. 

Jeg  trøster  og  styrker  Opfinderen,  naar  Fattigdom  og  Kri- 
tik —  selv  fra  hans  bedste  Venner  —  driver  ham  til  For- 
tvivlelse. 

Jeg  er  en  Profet,  som  ser  over  alle  Hindringer,  og  som  kan 
se  .Lykke  og  Fremgang  i  Fremtiden  til  Trods  for  nuværende 
Vanskeligheder. 

Jeg  ser  den  smukke  Lilje  i  den  tørre  Knold,  jeg  ser  den 
blomstrende  Sommerhave  i  den  frosne  Vinterjord. 

Den,  der  vælger  mig  til  Ledsager,  klager  aldrig  over  slette 
Tider  og  hengiver  sig  ikke  til  Haabløshed. 

Jeg  holder  Mod  i  den  syge,  naar  han  vil  opgive  det  hele, 
under  Lægens  Kniv  eller  i  Smerternes  Kval. 

Jeg  er  en  Fjende  af  al  Pessimisme,  der  kun  kan  se  Ulykke, 
Sygdom  og  alle  Slags  onde  Ting. 

Jeg  profeterer  altid  om  gode  Tider,  thi  jeg  kan  se  Lykke, 
Glæde,  Solskin  og  Haab,  hvor  den  mismodige  kun  ser  det 
modsatte. 

Jeg  har  bygget  Broer  over  Floder,  gennemboret  Bjerge  og 
erobret  Luften. 

Jeg  er  en  af  Menneskehedens  største  Velgørere.  Den,  der 
har  mig  til  Ven,  vil  aldrig  nedsynke  i  Fortvivlelse,  heller 
ikke  naar  Sult  og  Nød  stirrer  ham  ind  i  Ansigtet,  og  det  synes, 
som  om  hele  Menneskeheden  er  imod  ham. 

Jeg  bringer  Sundhed  og  Glæde,  kort  sagt:  jeg  er  en  Ven  af 
alt  det,  som  opmuntrer,  hjælper  og  styrker: 

Jeg    er    Tilliden. 

(Fra  »Der  Wegweiser«). 

